
88 DR.30.11.2021 

 
■1720 

 Apakah mereka ini bukan manusia seperti kita juga? Untuk pengetahuan Dewan 
yang mulia ini, ini bukan isu yang baru. Pada tahun 2017, Timbalan Perdana Menteri, 
Yang Berhormat Bagan Datuk pada ketika itu pernah mengusulkan projek perintis 
kebenaran bekerja agar mereka ini dibenarkan untuk bekerja.  

 Akan tetapi program tersebut hilang tanpa khabar. Di waktu pemerintahan PH, 
wujudnya usaha-usaha untuk mereformasi undang-undang negara agar mereka ini 
dibenarkan untuk bekerja tetapi tidak dapat dilaksanakan atas peralihan kerajaan yang 
mendadak. Golongan ini bukan sikit jumlahnya. Setakat ini, terdapat 179,383 orang yang 
memegang kad UNHCR di Malaysia. 

 Memandangkan negara kita masih lagi bergantung dengan buruh luar bagi 
membantu sektor-sektor seperti sektor perindustrian dan sektor perladangan, adalah 
wajar agar Kementerian Sumber Manusia dan kerajaan mengikhtiarkan inisiatif-inisiatif 
khusus agar mereka diberikan peluang bekerja di Malaysia. Itu sahaja. Sekian, terima 
kasih. 

 Tuan Pengerusi: Terima kasih Yang Berhormat Kepong. Sekarang saya jemput 
Yang Berhormat Jerai. Dipersilakan. 

 
5.21 ptg. 

 Tuan Sabri bin Azit [Jerai]: Assalamualaikum warahmatullahi wabarakatuh. 
Terima kasih Tuan Pengerusi kerana memberi peluang kepada saya untuk menyertai sesi 
perbahasan Jawatankuasa Kementerian Sumber Manusia. Saya ingin menyentuh 
Perkara B.46 Butiran 030300 – Hal Ehwal Kesatuan Pekerja. Dalam norma baharu ketika 
ini, ekonomi gig menjadi segmen pekerjaan semakin meningkat dan menjadi pilihan, 
terutama dalam kalangan generasi muda. 

 Namun kebanyakan pekerja dalam ekonomi gig ini tidak mempunyai perlindungan 
diri, termasuk mencarum dengan Pertubuhan Keselamatan Sosial (PERKESO). Justeru, 
sekiranya berlaku kemalangan atau sebagainya, ia menjadikan mereka ini tidak 
mempunyai perlindungan insurans. 

 Kesedaran itu masih kurang dan sejak Januari 2020 hingga kini, hanya tujuh 
peratus atau 28,425 orang pekerja ekonomi gig berdaftar dengan PERKESO. Angka 
berkenaan masih rendah dan soalan saya, apakah tindakan kerajaan dalam memastikan 
hal ini dapat perhatian serius dalam kalangan pekerja yang sekarang ini meningkat hingga 
empat juta. Sebelum COVID-19, para pekerja ini hanya 500,000 dan sekarang 
menjangkau hampir empat juta. 

 Kedua, Butiran 020100 – Pembangunan Tenaga Manusia. Peruntukan tahun 
2021 berjumlah RM361,230,500 telah turun lebih RM56 juta kepada RM304,886,400 pada 
tahun 2022. Ini menunjukkan penurunan yang sangat banyak sedangkan pembangunan 
tenaga manusia ini sangat perlu dititik beratkan, terutama sekarang ini negara berada di 
fasa endemik COVID-19. 

 Masih lagi berkaitan ekonomi gig, antara sektor yang mewakili pekerja ekonomi 
ini adalah sektor e-hailing, pengangkutan makanan dan barangan seperti Grab dan 
Foodpanda serta perniagaan dalam talian. Mohon kerajaan iktiraf golongan ini dengan 
memberi elaun tetap, sebagai contoh dicadangkan RM400 kepada semua pemandu e-
hailing yang memenuhi KPI jam pemanduan bulanan atau mingguan bagi yang layak 
menerima elaun ini. 

 Ini penting untuk menyuntik semangat mereka kerana negara masih dalam fasa 
endemik. Permintaan terhadap khidmat ini amat berkurangan jika dibandingkan dengan 
sebelum COVID-19 melanda negara. Berdasarkan pemantauan, sekarang purata 
pendapatan yang diperoleh oleh pemandu e-hailing kurang daripada RM1,300 sebulan. 

 Saya juga ingin bertanya kepada kementerian, adakah mempunyai perancangan 
untuk mewujudkan semula latihan khusus di bawah Kementerian Sumber Manusia seperti 
Skim Latihan 1Malaysia (SL1M) yang memfokuskan kepada latihan komprehensif dalam 



#1720 Apakah mereka ini bukan manusia seperti kita juga? Untuk pengetahuan Dewan yang mulia ini, ini bukan isu yang baru. Pada tahun 2017, Timbalan Perdana Menteri, Yang Berhormat Bagan Datuk pada ketika itu pernah mengusulkan projek perintis kebenaran bekerja agar mereka ini dibenarkan untuk bekerja. Akan tetapi program tersebut hilang tanpa khabar. Di waktu pemerintahan PH, wujudnya usaha-usaha untuk mereformasi undang-undang negara agar mereka ini dibenarkan untuk bekerja tetapi tidak dapat dilaksanakan atas peralihan kerajaan yang mendadak. Golongan ini bukan sikit jumlahnya. Setakat ini, terdapat 179,383 orang yang memegang kad UNHCR di Malaysia. Memandangkan negara kita masih lagi bergantung dengan buruh luar bagi membantu sektor-sektor seperti sektor perindustrian dan sektor perladangan, adalah wajar agar Kementerian Sumber Manusia dan kerajaan mengikhtiarkan inisiatif-inisiatif khusus agar mereka diberikan peluang bekerja di Malaysia. Itu sahaja. Sekian, terima kasih. Tuan Pengerusi: Terima kasih Yang Berhormat Kepong. Sekarang saya jemput Yang Berhormat Jerai. Dipersilakan. 5.21 ptg. Tuan Sabri bin Azit [Jerai]: Assalamualaikum warahmatullahi wabarakatuh. Terima kasih Tuan Pengerusi kerana memberi peluang kepada saya untuk menyertai sesi perbahasan Jawatankuasa Kementerian Sumber Manusia. Saya ingin menyentuh Perkara B.46 Butiran 030300- Hal Ehwal Kesatuan Pekerja. Dalam norma baharu ketika ini, ekonomi gig menjadi segmen pekerjaan semakin meningkat dan menjadi pilihan, terutama dalam kalangan generasi muda. Namun kebanyakan pekerja dalam ekonomi gig ini tidak mempunyai perlindungan diri, termasuk mencarum dengan Pertubuhan Keselamatan Sosial (PERKESO). Justeru, sekiranya berlaku kemalangan atau sebagainya, ia menjadikan mereka ini tidak mempunyai perlindungan insurans. Kesedaran itu masih kurang dan sejak Januari 2020 hingga kini, hanya tujuh peratus atau 28,425 orang pekerja ekonomi gig berdaftar dengan PERKESO. Angka berkenaan masih rendah dan soalan saya, apakah tindakan kerajaan dalam memastikan hal ini dapat perhatian serius dalam kalangan pekerja yang sekarang ini meningkat hingga empat juta. Sebelum COVID-19, para pekerja ini hanya 500,000 dan sekarang menjangkau hampir empat juta. Kedua, Butiran 020100- Pembangunan Tenaga Manusia. Peruntukan tahun 2021 berjumlah RM361,230,500 telah turun lebih RM56 juta kepada RM304,886,400 pada tahun 2022. Ini menunjukkan penurunan yang sangat banyak sedangkan pembangunan tenaga manusia ini sangat perlu dititik beratkan, terutama sekarang ini negara berada di fasa endemik COVID-19. Masih lagi berkaitan ekonomi gig, antara sektor yang mewakili pekerja ekonomi ini adalah sektor e-hailing, pengangkutan makanan dan barangan seperti Grab dan Foodpanda serta perniagaan dalam talian. Mohon kerajaan iktiraf golongan ini dengan memberi elaun tetap, sebagai contoh dicadangkan RM400 kepada semua pemandu e- hailing yang memenuhi KPI jam pemanduan bulanan atau mingguan bagi yang layak menerima elaun ini. Ini penting untuk menyuntik semangat mereka kerana negara masih dalam fasa endemik. Permintaan terhadap khidmat ini amat berkurangan jika dibandingkan dengan sebelum COVID-19 melanda negara. Berdasarkan pemantauan, sekarang purata pendapatan yang diperoleh oleh pemandu e-hailing kurang daripada RM1,300 sebulan. Saya juga ingin bertanya kepada kementerian, adakah mempunyai perancangan untuk mewujudkan semula latihan khusus di bawah Kementerian Sumber Manusia seperti Skim Latihan 1Malaysia (SL1M) yang memfokuskan kepada latihan komprehensif dalam.